அல்-பாதர்

அல்-பாதர் (Al-Badr, வங்காள மொழி:আল বদর,அரபி: البدر‎ ) எனும் அரபுச் சொல்லுக்கு முழு நிலவு என்று பொருள். இது மேற்குப் பாகிஸ்தான் ராணுவத்தின் ஒரு பிரிவாகும். இது கிழக்குப் பாகிஸ்தானில் (தற்போதைய வங்காளதேசம்) இயங்கி வந்தது. இது வங்கதேசப் பிரிவினையின் போது பாகிஸ்தானுக்கு ஆதரவாகச் செயல்பட்டது.R. Sisson and L. E. Rose. Pakistan, India, and the Creation of Bangladesh, University of California Press, 1990, p. 165.

உறுப்பினர்களும் அவர்களின் பணியும்
இக்குழுவின் உறுப்பினர்கள் அனைவரும் பள்ளிகளிலிருந்தும் இஸ்லாமிய மதராஸாக்களிலிருந்தும் தேர்வு செய்யப்பட்டனர். இவர்கள் கண்காணிப்புக் காவலுக்கும்R. Sisson and L. E. Rose. Pakistan, India, and the Creation of Bangladesh, University of California Press, 1990, p. 165.
இந்திய வங்காளதேச எல்லைப் பாதுகாப்புப் பணியிலும் ஈடுபடுத்தப்பட்டனர்.A. R. Siddiqui, ''East Pakistan - the Endgame: An Onlooker's Journal 1969-1971, Oxford University Press, 2004.

கைதும்,மன்னிப்பும்
வங்காளதேசப் போரில் பாகிஸ்தான் தோல்வியுற்ற பின்னர் இக்குழு கலைக்கப்பட்டு அனைவரும் கைது செய்யப்பட்டனர். பின்னர் வந்த சேக் முஜிபுர் ரகுமான் ஆட்சிக் காலத்தில் இவர்கள் மன்னிக்கப்பட்டனர்.

போர்க்குற்றங்கள்
இக்குழுவினர் மீது வங்காளதேசம் பாகிஸ்தானிலிருந்து பிரிவதை எதிர்த்தது, பாகிஸ்தான் ராணுவத்தின் நடவடிக்கைகளுக்கு ஆதரவாக இருந்தது, சிறுபான்மை இந்துகள் மீது தாக்குதல் நடத்தியது, இந்துப் பெண்களை கற்பழித்தது, இந்துகளை இஸ்லாமியர்களாக மதம் மாற வற்புறுத்தியது மற்றும் போர்க்குற்ற வழக்குகள் தொடரப்பட்டன.

மேற்கோள்கள்

பகுப்பு:பாக்கித்தான் படைத்துறை